**Johanna Nurmimaa** (myös *Johanna Veromaa*, s. 11. toukokuuta 1962 Helsinki) on suomalainen näyttelijä ja laulaja. Hän on opiskellut vuosina 1981–1988 Sibelius-Akatemiassa, jossa hän perehtyi oopperalauluun. Äänialaltaan hän on sopraano.

Jo teini-iässä Nurmimaa oli mukana kolmessa Suomen Kansallisteatterin näytelmässä: *Mitta mitasta* (1979), *Lehtolapsi* (1980) ja *Pariisilaiselämää* (1981). Nurmimaa on ollut kiinnitettynä Seinäjoen kaupunginteatterissa (1993–1995), Jyväskylän kaupunginteatterissa (1995–1997) ja Oulun kaupunginteatterissa (1997–1999). Hän on esiintynyt oopperasolistina Savonlinnan oopperajuhlilla, Ilmajoen musiikkijuhlilla ja monien oopperayhdistysten tuotannoissa. Merkittäviä laulurooleja ovat olleet *Sound of Musicin* Maria, *West Side Storyn* Maria, *Viulunsoittaja katolla* -musikaalin Golde sekä *Annie mestariampujan nimirooli.*

Suurelle yleisölle Nurmimaa on tullut tunnetuksi erityisesti saippusarjasta *Salatut elämät*, jossa hän näytteli Paula Sievistä vuosina 2004–2012 ja 2013–2014. Vuosina 2018 ja 2022 Nurmimaa teki lyhyet paluut sarjaan, Aaron mielikuvituksien tuotteena.

Nurmimaa on tehnyt äänirooleja Disneyn piirroselokuvissa, kuten Lumikin lauluäänenä ja Pienenä merenneitona. Hän on myös näytellyt useissa Disneyn musiikkisaduissa.

Nurmimaa on kouluttautunut tv-uransa jälkeen voimavaravalmentajaksi, luontoyhteysohjaajaksi, työnohjaajaksi ja äänienergiahoitajaksi. Hän on myös kokemusasiantuntija ja -kouluttaja.

Yksityiselämä
-------------

Nurmimaa on naimisissa lentäjä Jari Veromaan kanssa, ja heillä on kaksi lasta, Joona (s. 2001), ja Juuli (s. 2003). Perhe asuu Porvoossa.

Filmografia
-----------

### Elokuvat

| Vuosi | Elokuva | Rooli |
| --- | --- | --- |
| 1983 | *Yöjalassa* | Joyce |

### Televisio- ja nettisarjat

| Vuosi | Televisiosarja | Rooli |
| --- | --- | --- |
| 2004–2012,2013–2014,2018–2019,2022 | *Salatut elämät* | Paula Sievinen |
| 2011–2012 | *Tuuliranta* |
| 2019 | *Pihlajasatu* |

### Dubbaukset

*Pääartikkeli: Ääninäyttelijäroolit ovat omassa luettelossaan.*

Lähteet
-------

1. ↑  Honkanen, Miia: "Pelkäsin, että masennus tuhoaa minut".  *Iltalehti*, 23.1.2010.
2. ↑  Nurmimaa Johanna, Ilona-esitystietokanta, Teatterin tiedotuskeskus, viitattu 20.12.2014.
3. ↑  Profiili: Johanna Nurmimaa[vanhentunut linkki], Näyttelijäliitto, viitattu 20.12.2014.
4. ↑  Kolme vanhaa Salkkarit-hahmoa palaa sarjaan *MTV3*.  26.08.2013. Viitattu 28.08.2013.
5. ↑  Paula Sievinen nähdään taas Salkkareissa – "Suuri vale on, ettei taivaassa vanhene tai liho" *www.iltalehti.fi*. Viitattu 14.12.2022.
6. ↑  Salkkareista tutulla Johanna Nurmimaalla on monta ammattia: "Sarjasta avautui tämänhetkinen elämäntehtävä" *www.iltalehti.fi*. Viitattu 13.1.2023.
7. ↑  Johanna Nurmimaa nauttii kesästään rentoutuen *Uusimaa*.  7.7.2012.  Arkistoitu 19.10.2013. Viitattu 17.10.2013.

Aiheesta muualla
----------------

* Ylen Elävä arkisto: Johanna Nurmimaa: Memory
* Johanna Nurmimaa Internet Movie Databasessa. (englanniksi)
* KenNetti – The Snow White Database (Arkistoitu – Internet Archive)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Henkilöt | 
* Elonet

 |
|  |
| Muut | 
* Europeana

 |

 |